Държавен вестник, бр. 97, 2013 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  97
(2) Експертната комисия по ал. 1 взема 
решение относно признаване на сортове 
земеделски растения по чл. 38, ал. 8 и 12 
ЗЗНСРПЖ.
(3) Експертните комисии за РХС и БСК 
осъществяват дейността си по ред, определен 
в правилник, утвърден от изпълнителния 
директор на ИАСАС.
Чл. 27. (1) Определени от изпълнителния 
директор на ИАСАС длъжностни лица изготвят 
доклади за резултатите от изпитването за РХС 
и БСК, които се разглеждат от експертната 
комисия.
(2) Междинният и окончателният доклад 
за техническо изпитване за РХС се изготвят 
съгласно чл. 18, ал. 5 в два екземпляра – един 
за ИАСАС и един за заявителя.
(3) Изпълнителната агенция по сортоизпит-
ване, апробация и семеконтрол предоставя 
окончателен доклад за техническо изпитване 
при поискване от официален оторизиран орган 
на държава – членка на UPOV, след заплащане 
по Тарифата за таксите по чл. 6, ал. 6 ЗППМ, 
които се събират от ИАСАС.
(4) Докладът за БСК съдържа резултатите 
от изпитванията по приложение № 6 на чл. 13, 
ал. 5 и методиката за съответната култура.
(5) Докладите по ал. 1 се изпращат на 
членовете на експертната комисия най-късно 
14 дни преди датата на заседанията є.
Чл. 28. Решенията за признаване и впис-
ване на сортове генетически изменени висши 
растения се вземат при спазване изисквани-
ята на Закона за генетично модифицираните 
организми.
 Чл. 29. (1) Когато решението на експерт-
ната комисия е сортът да не бъде признат и 
вписан в официалната сортова листа, ИАСАС 
в 15-дневен срок от вземане на решението 
писмено уведомява възложителя по договора 
за сортоизпитване, като посочва и мотивите 
за непризнаването. 
(2) Заявителят може да възрази писмено 
срещу решението на експертната комисия 
в едномесечен срок, считано от датата на 
уведомяването.
Чл. 30. (1) Възраженията срещу решени-
ята на експертната комисия се разглеждат 
от комисия по възраженията, чийто състав 
се определя със заповед на изпълнителния 
директор на ИАСАС.
(2) Комисията по възраженията се произна-
ся с решение по възраженията в едномесечен 
срок от получаването им.
(3) Решенията на комисията по възраже-
нията са окончателни.
Чл. 31. (1) Министърът на земеделието и 
храните със заповед утвърждава решението 
на комисията за признаване и вписване на 
сорта в официалната сортова листа или прави 
мотивиран отказ.
(2) В 15-дневен срок от постановяване на 
решението ИАСАС уведомява възложителя 
по договора за сортоизпитване.
(3) Заповедта или отказът на министъра 
по ал. 1 подлежи на обжалване по реда на 
Административнопроцесуалния кодекс.
Чл. 32. (1) Изпълнителната агенция по 
сортоизпитване, апробация и семеконтрол 
изготвя и съхранява досиетата на признатите 
и вписани сортове.
(2) Досието по ал. 1 съдържа:
1. подадената заявка по образец и попъл-
нения технически въпросник за РХС по чл. 9, 
ал. 1;
2. докладите за РХС и БСК, когато това е 
приложимо, на основание на който/които е 
признат сортът;
3. друга текуща информация, свързана с 
изпитването, признаването и вписването на 
сорта в официалната сортова листа.
(3) Досиетата се съхраняват в срок 10 годи-
ни след отписването на сорта от официалната 
сортова листа. 
(4) В случай на непризнат или оттеглен 
от изпитване сорт, досиетата се съхраняват 
в срок 10 години от непризнаването или от-
теглянето на сорта.
Чл. 33. (1) Изпълнителната агенция по 
сортоизпитване, апробация и семеконтрол 
води регистър на признатите за вписване в 
официалната сортова листа сортове земеделски 
растения по чл. 4, т. 2 ЗППМ.
(2) Регистърът съдържа:
1. пореден номер на сорта;
2. научно име на таксона;
3. код и/или наименование, с което е из-
питван сортът;
4. постоянно наименование на сорта;
5. дата и година на признаване;
6. номер на заповедта на министъра на 
земеделието и храните за утвърждаване при-
знаването на сорта;
7. заявител за сортоизпитване.
Чл. 34. Изпълнителната агенция по сорто-
изпитване, апробация и семеконтрол съставя 
и публикува в официалния си сайт бюлетин с 
обобщените резултати от сортоизпитването за 
БСК на признатите сортове земеделски рас-
тения след издаване на официалната сортова 
листа по чл. 39.
Г л а в а  п е т а
УСЛОВИЯ И РЕД ЗА ВПИСВАНЕ И ОТ-
ПИСВАНЕ НА ПРИЗНАТИТЕ СОРТОВЕ 
ЗЕМЕДЕЛСКИ РАСТЕНИЯ ВЪВ И ОТ 
ОФИЦИАЛНАТА СОРТОВА ЛИСТА
Чл. 35. (1) Вписването на признатите 
сортове земеделски растения в официалната 
сортова листа се извършва въз основа на по-
дадена заявка в ИАСАС по образец съгласно 
приложение № 14.
(2) Заявителят на сорта ежегодно подава 
заявка за вписване на сорта в официалната 
сортова листа за следващата година до 20 де-
кември на текущата календарна година.